Түлкібасқа 13 мыңнан аса турист келген
"Түлкібасқа 13 мыңнан аса турист келген" | "https://abai.kz/post/81781"
TITLE: Түлкібасқа 13 мыңнан аса турист келген
URL: https://abai.kz/post/81781
META: "Түлкібасқа 13 мыңнан аса турист келген" | "https://abai.kz/post/81781"
DATE: 28.11.2018
AUTHOR(s): Abai.kz
TOTAL WORDS: 232
TEXT: Елбасының “ Қазақстандықтардың әл-ауқатының өсуі: табыс пен тұрмыс сапасын арттыру ” атты Қазақстан Халқына арнаған Жолдауында жеке кәсіпкерлікпен айналысуға үлкен мүмкіндіктер жасап отырғанын айтқан болатын. Халықты туристік салада еңбек етіп, табыс табуға шабыттандыру кезек күттірмейтін жұмыстардың бірі саналады. Түлкібас ауданына ағымдағы жылдың 10 айында 13 мыңға жуық турист келген. Оның ішінде 700 адам шетелдің азаматтары. Жалпы өңір - этнотуризмді дамытуға қолайлы аймақ. Алдағы уақытта аймаққа келушілердің саны арта түседі деп жоспарлаудамыз. Бұл туралы Түркістан облысының Өңірлік коммуникациялар қызметінде өткен брифингте Түлкібас ауданының әкімі Нұрбол Тұрашбеков  мәлімдеді. Түркістан облысының Өңірлік коммуникациялар қызметінің хабарлауынша, аудан бойынша экономикалық белсенді халық саны - 57,2 мың адамды құраса, жұмыспен қамтылғандар - 54,2 мың адам. «Техникалық және кәсіптік білімі бар кадрларды  даярлау бойынша  бес оқу орнымен келісім-шарт түзіліп, 195 азамат қысқа мерзімді кәсіптік оқу курстарына жолданды. Ал жаппай кәсіпкерлікті дамыту «Бастау-бизнес» жобасы негізінде 166 азамат кәсіпкерлік негіздеріне оқуға жолданып, 157 адам сертификат алып, 52 азаматқа 207,8 млн. теңге несие берілді. Әлеуметтік жұмыс орындарын ұйымдастыру бойынша 142 азамат жіберілді», - деді Нұрбол Әбдісаттарұлы. Сонымен қатар, ауданда 18 мемлекеттік және жекеменшік әріптестік шеңберіндегі  26 балабақшада жалпы 6560 бала тәрбиеленуде. Балаларды қамту көрсеткіші жыл қорытындысымен 97,8 пайызды  құраған. Инфрақұрылым бойынша аудандағы 62 елді мекеннің 59-ы орталықтандырылған ауыз су құбырымен қамтамасыз етілген. Көгілдір отынмен қамтуда аудандағы 62 елді мекеннің 60-ы газбен қамтылған. Автожол саласы аудандағы 5 елді мекеннің көшелерін орташа жөндеу жұмыстарына 149,8  млн. теңге бөлініп, оның 145,5 млн. теңгесі игерілді. Abai.kz
